דינה סנדרסון

דינה סנדרסון (נולדה ב-16 בדצמבר 1986) היא שחקנית, קומיקאית ותסריטאית ישראלית. סנדרסון נולדה, גדלה והתחנכה בתל אביב. אביה הוא המוזיקאי דני סנדרסון ואמה הייתה העיתונאית נעמי סנדרסון. אחיה הוא אדם סנדרסון, מוזיקאי ובמאי קולנוע וטלוויזיה. בילדותה למדה בבית החינוך ע"ש א"ד גורדון, ובנעוריה התחנכה בתיכון א' לאמנויות תל אביב במגמת קולנוע ודרמה. שיחקה לראשונה בהיותה בת תשע, בהצגה "סיפור משפחתי" בתיאטרון הקאמרי לאחר שסנדרה שדה המליצה לה להיבחן לתפקיד. בהיותה בת 17, בכיתה י"ב, שבה לשחק בקאמרי בהצגה "עקר בית" ושיחקה בו ברציפות למעלה מעשור, כולל בתקופת שירותה הצבאי ובזמן לימודיה בבית הספר למשחק, עד לשנת 2015. בצבא שירתה בתיאטרון צה"ל, בו הייתה שותפה להעלאה של הפקה מקורית. היא בוגרת הסטודיו לאמנויות התיאטרון מיסודו של יורם לוינשטיין 2010. בכיתתה למדו בין השאר נעמה שטרית ורות רסיוק. בעת לימודיה שיחקה בשתי הפקות, אחת מהן היא המחזה "למה לא באת לפני המלחמה", מאת עינת ברנובסקי, בבימויה של חגית רכבי ניקוליבסקי. היא גילמה את דמותה של ניצולת שואה בת חמישים מפולין. שיחקה בסרטו של יוסף סידר "מדורת השבט" (2004). בטלוויזיה סנדרסון השתתפה ב"טינופת", תוכנית שיחת הסלון הלילית. בסדרה "עספור" גילמה את דמותה של תמר, ישראלית בת עשירים שלנה בספרד במלון של רלי אאוחניה (מרתה הרמידה). בינה ובין ניוטון (חנן סביון) מתנהל מעין רומן. כמו כן שיחקה ב"אגדת דשא", "אבידות ומציאות", "אמא'לה", "סימני שאלה", "השועלים" ו"קטמנדו". בתוכנית הקומית "קאמבק" היא גילמה מבחר דמויות סאטיריות. שיחקה בסרטי סטודנטים (אוניברסיטת תל אביב, בית הספר סם שפיגל לקולנוע ולטלוויזיה). זוכת פרס השחקנית המצטיינת בבית הספר לקולנוע ולטלוויזיה על-שם סם שפיגל לשנת 2006, על תפקידה בסרט הסטודנטים "תיקו" של ורד ירוחם. איתה שיחקו רמי הויברגר בתפקיד אביה ומיכאל מושונוב בתפקיד בן זוגה. בהצגה "האריסטוקרטים" גילמה את דמותה של דבי בן כנען, בתם של אלוף-משנה יאיר (גיל פרנק) והגר (לימור גולדשטיין) בן כנען ואחותו התאומה של עוז (עידו רוזנברג). היא שיחקה את דבי בשתי תקופות שונות בחייה: בגיל 10 ובגיל 30. דינה סנדרסון הייתה מועמדת פעמיים לפרס השחקנית המבטיחה בפרס התיאטרון הישראלי. לראשונה על תפקידה בהצגה "עקר בית", בבימויה של עדנה מזי"א, בשנת 2004 ובשנית על תפקידה בהצגה "האריסטוקרטים", בבימויו של עמרי ניצן בשנת 2010. הצטלמה בניו יורק לפרסומת של חיש גד מטעם מפעל הפיס, ביחד עם פריס הילטון. הצטלמה ביחד עם גידי גוב לפרסומת לבזק. בשנת 2013 שיחקה סנדרסון בהצגה "חברות הכי טובות", מאת ענת גוב, בבימויו של גלעד קמחי, ביחד עם שמרית לוסטיג וכנרת לימוני כחברות הצעירות ומיה דגן, שרית וינו-אלעד ויעל לבנטל, כחברות הבוגרות. היא מגלמת את דמותה של תרצה, שמרצה את כולם. כמו כן היא משחקת בקאמרי בהצגה "סטמפניו". באוקטובר 2014 הצטרפה כחברת הפאנל הנשית הקבועה בתחילת העונה של תוכנית הבידור "מועדון לילה" בערוץ 2 של הזכיינית קשת. כתבה ביחד עם עופר סקר את "אורי ואלה", סדרה קומית המבוססת על חייה שבה היא גם משחקת לצד שלמה בראבא, פבלו רוזנברג וגל תורן. הסדרה עלתה לשידור ב-24 בנובמבר 2016 ב-Hot 3. ב-2020 החלה לשחק בסדרת הטלוויזיה "קיבוצניקים", בנוסף החלה לייצג קמפיין פרסום של מקדונלד'ס. ב-2021 שיחקה בסרטו של גורי אלפי "עוד סיפור אחד", לצד דניאל גל, גורי אלפי ומעיין בלום. מאותה שנה, החלה להיות הפרזנטורית של מקדונלד'ס ישראל. ב-2024 עלתה הסדרה "טיטו ורוחו" שאותה היא יצרה יחד עם בן זוגה יובל שפרמן. סנדרסון מתגוררת בעיר הולדתה תל אביב, ביחד עם בן-זוגה הבמאי והתסריטאי יובל שפרמן, ואם לבן ולבת. אנסמבל 'ציפורלה', מופע חו"ל (באנגלית), 2012. מדיה וקבצים בנושא דינה סנדרסון בוויקישיתוף דינה סנדרסון, ברשת החברתית פייסבוק דינה סנדרסון, במיזם "אישים" לתיעוד היצירה הישראלית דינה סנדרסון, במסד הנתונים הקולנועיים IMDb (באנגלית) דינה סנדרסון באתר פרס התיאטרון הישראלי ראיונות שגיא בן נון, דני? דינה! ריאיון עם דינה סנדרסון, באתר nrg‏, 19 בפברואר 2011 אלקנה שור, בואי דינה: דווקא מוכשרת, הבת של דני סנדרסון, באתר nrg‏, 29 בנובמבר 2011 ענת מוניץ, ריאיון - דינה סנדרסון: חברה הכי טובה, באתר הבמה, 28 באפריל 2013 אוריה בר-מאיר, ‏דינה סנדרסון: "אני חושבת על ענת גוב הרבה על הבמה", באתר ‏מאקו‏, 25 ביולי 2013 רועי בהריר-פרל, האישה והג'ורה: דינה סנדרסון כפי שלא הכרתם, באתר nrg‏, 28 בפברואר 2014 מלי זיידמן, ‏בואי דינה, נצא מן הבית, באתר ‏מאקו‏, 20 בנובמבר 2014 נבו זיו, רז שכניק, בואי דינה, באתר "ידיעות אחרונות", 25 בנובמבר 2016 רפי רשף בתכנית ראיונות אחד על אחד עם דינה סנדרסון, אינטימי: "לא היה מותר להיות עצובים", באתר nana10‏, 7 ביוני 2017 רז שכניק, "הכי קרובה למוות? הייתי יומיים בטיול צופים בלי מקדונלד'ס בסביבה. חשבתי שאני מתה", באתר "ידיעות אחרונות", 30 באפריל 2019 איתי סגל, מה למדתי, דינה סנדרסון, באתר "ידיעות אחרונות", 24 ביולי 2020 איתי שטרן, דינה סנדרסון: "אני רואה את הדפקטים במשפחה שלי, אבל הם לא הפואנטה", באתר הארץ, 22 בספטמבר 2021 נירית אנדרמן, דינה סנדרסון ויובל שפרמן לקחו את הזוגיות מחדר הכתיבה אל החיים, ומשם חזרה אל המסך, באתר הארץ, 28 בפברואר 2024 נפטרה מסרטן בשנת 2005